CELEX: 62021CN0363
Language: sl
Date: 2021-06-09 00:00:00
Title: Zadeva C-363/21: Predlog za sprejetje predhodne odločbe, ki ga je vložilo Corte dei Conti (Italija) 9. junija 2021 – Ferrovienord SpA/Istituto Nazionale di Statistica – ISTAT

30.8.2021   
            
            
               SL
            
            
               Uradni list Evropske unije
            
            
               C 349/20
            
         
      Predlog za sprejetje predhodne odločbe, ki ga je vložilo Corte dei Conti (Italija) 9. junija 2021 – Ferrovienord SpA/Istituto Nazionale di Statistica – ISTAT
      (Zadeva C-363/21)
      (2021/C 349/25)
      Jezik postopka: italijanščina
      
         Predložitveno sodišče
      
      Corte dei Conti
      
         Stranke v postopku v glavni stvari
      
      
         Tožeča stranka: Ferrovienord SpA
      
         Tožena stranka: Istituto Nazionale di Statistica – ISTAT
      
         Drugi stranki: Procura generale della Corte dei conti, Ministero dell’Economia e delle Finanze
      
         Vprašanja za predhodno odločanje
      
      
                  1.
               
               
                  [A]li pravilo neposredne uporabe [Evropskega sistema računov (ESR)] 2010 (1) ter načelo polnega učinka same uredbe in Direktive [2011/85/EU (2)] nasprotujeta nacionalni zakonodaji, ki pristojnost nacionalnega sodišča, pristojnega za pravilno uporabo ESR 2010 omejuje samo za namene nacionalne zakonodaje o omejevanju javnih izdatkov in preprečuje glavni polni učinek ureditve [prava Unije], in sicer preverjanje preglednosti in zanesljivosti proračunskih postavk, s katerimi se preverja konvergenca Italije k [srednjeročnemu proračunskemu cilju]?
               
            
                  2.
               
               
                  [A]li pravilo neposredne uporabe ESR 2010 ter načelo polnega učinka te uredbe in Direktive [2011/85/EU] z vidika organizacijske ločitve proračunskih od nadzornih organov nasprotujeta nacionalni zakonodaji, ki učinke izreka nacionalnega sodišča, pristojnega za pravilno uporabo [Evropskega sistema računov] 2010 omejuje samo za namen nacionalne zakonodaje o omejevanju javnih izdatkov in preprečuje vsakršen neodvisen nadzor subjektivne opredelitve računov italijanske javne uprave (kot je opredeljena za namen [prava Unije]), s katerim bi se preverjala konvergenca Italije k srednjeročnemu proračunskemu cilju?
               
            
                  3.
               
               
                  [A]li načelo pravne države v okviru učinkovitosti sodnega varstva in enakovrednosti pravnih sredstev nasprotuje nacionalni zakonodaji, ki:
                  
                              a)
                           
                           
                              preprečuje vsakršno sodno preverjanje pravilne uporabe ESR 2010 s strani [Istituto Nazionale di Statistica (nacionalni statistični urad; v nadaljevanju: ISTAT)] za opredelitev sektorja S.13 in torej tudi preverjanje pravilnosti, preglednosti in zanesljivosti proračunskih postavk, s katerim se preveri konvergenca Italije k srednjeročnemu proračunskemu cilju (kršitev načela učinkovitosti varstva);
                           
                        
                              b)
                           
                           
                              tožeči stranki – če se tudi na podlagi zakona, ki se razlaga verodostojno, razumevanje predpisa, kot ga predlagata toženi stranki, šteje za pravilno – nalaga dvojno breme izpodbijanja pred sodiščem in posledičnih tveganj nasprotujočih si sodb o obstoju statusa prava [Unije], kar bo dejansko onemogočilo učinkovito varstvo njenih pravic v roku, ki se zahteva za izpolnjevanje obveznosti, ki izhajajo iz tega prava (v poslovnem letu), in ogrozilo pravno varnost glede obstoja statusa javnega organa;
                           
                        
                              c)
                           
                           
                              določa – če se tudi na podlagi zakona, ki se razlaga verodostojno, razumevanje predpisa, kot ga predlagata toženi stranki, šteje za pravilno –, da se o pravilnosti proračunske opredelitve izreče drugo sodišče od tistega, ki mu je po italijanski ustavi podeljena pristojnost na področju proračunskega prava?
                           
                        
            
         (1)  Uredba (EU) št. 549/2013 Evropskega parlamenta in Sveta z dne 21. maja 2013 o Evropskem sistemu nacionalnih in regionalnih računov v Evropski uniji (UL 2013, L 174, str. 1).
      
         (2)  Direktiva Sveta 2011/85/EU z dne 8. novembra 2011 o zahtevah v zvezi s proračunskimi okviri držav članic (UL 2011, L 306, str. 41).